Valitud president Joe Biden ütles oma kõnes, et niipea kui ta ametisse astub, peaks kongress vastu võtma kahe triljoni dollari suuruse abipaketi. Suur hulk sellest rahast peaks minema testimisvõimekuse suurendamisele ja vaktsineerimise kiirendamisele, räägib USA valitud president Joe Biden. Vaktsineerimine on USAs seni olnud masendav läbikukkumine. Ma algatan oma vaktsineerimiskava, et muuta kurssi ja saavutada meie eesmärk, milleks on 100 miljonit süsti minu esimese 100 ametipäeva lõpuks. See saab olema kõige keerulisem operatsioon, mida oleme kunagi riigina ette võtnud. Samuti lubas Biden keskenduda koolide turvalisele taasavamisele. See tähendab, et nendes koolides on vaja testimis ja transpordivõimekuse suurendamist, rohkem puhastust ja desinfitseerimist, kaitsevahendeid ja ventilatsioonisüsteeme. Lisaks plaanitakse pikendada tööstushüvitise maksmist ja majutus ja toiduabi. Ameeriklased saaksid ka 1400 dollarit kodanikupalka. Veel kord USA valitud president Joe Biden. Juba määratud 600 dollarit ei ole lihtsalt piisav, kui tuleb valida üürimaksmise ja toidu vahel. Bideni kava järgi võtab riik pandeemiavastases võitluses suurema rolli. Mitu osariiki on seda nõudnud juba pikemat aega, öeldes, et see võib oluliselt lihtsustada meditsiinitarvete muretsemist ja piirangute plaanimist. USA-s on koroona tõttu surnud pea 400000 inimest ja viimastel kuudel on hüppeliselt kasvanud haiglaravi vajavate inimeste arv. Samuti levivad viiruse erinevad uued vormid. Rahvusringhäälingu raadiouudistele Maria-Ann Rohemäe, Washington.
USA presidendiks valitud Joe Biden avalikustas majanduse mahuka ergutuskava.